#### Projekts

LATVIJAS REPUBLIKAS MINISTRU KABINETS

|  |  |
| --- | --- |
| 2017.gada Rīgā |  Noteikumi Nr. (prot. Nr. .§) |

**Grozījumi Ministru kabineta 2015.gada 14.jūlija noteikumos Nr.397 “Izglītības iestāžu un citu Izglītības likumā noteikto institūciju reģistrācijas kārtība”**

Izdoti saskaņā ar Izglītības likuma

14.panta 8.punktu

Izdarīt Ministru kabineta 2015.gada 14.jūlija noteikumos Nr.397 “Izglītības iestāžu un citu Izglītības likumā noteikto institūciju reģistrācijas kārtība” (Latvijas Vēstnesis, 2015, 139.nr.) šādus grozījumus:

1. Izteikt 15.12.apakšpunktu šādā redakcijā:

“15.12. izglītības iestādes oficiālā elektroniskā adrese;”.

2. Izteikt 16.12.apakšpunktu šādā redakcijā:

“16.12. biedrības un nodibinājuma oficiālā elektroniskā adrese, amatu meistaru darbnīcas, studijas un Nacionālo bruņoto spēku vienības, kuras uzdevumos ietilpst pieaugušo izglītības programmu īstenošana, elektroniskā pasta adrese vai oficiālā elektroniskā adrese, ja tām ir aktivizēts oficiālās elektroniskās adreses konts;”.

3. Papildināt noteikumus ar 24.1punktu šādā redakcijā:

“24.1 Papildus šo noteikumu 24.punktā minētajam amatpersona var pieņemt lēmumu par koledžas svītrošanu no reģistra, ja:

24.11. gada laikā pēc koledžas reģistrēšanas nav saņemta licence studiju programmas īstenošanai;

24.12. gada laikā pēc licences saņemšanas nav uzsākta paredzēto studiju programmu īstenošana;

24.13. ārkārtas akreditācijas rezultātā pieņemts lēmums atteikt akreditēt koledžu.”

4. Papildināt noteikumus ar 33.un 34.punktu šādā redakcijā:

“33. Grozījumi šo noteikumu 15.12.apakšpunktā, kas paredz, ka reģistrā par izglītības iestādi norāda ziņas par oficiālo elektronisko adresi, stājas spēkā 2018.gada 1.jūnijā. Par privātpersonu dibinātu izglītības iestādi reģistrā līdz 2020.gada 1.janvārim norāda elektroniskā pasta adresi, ja privātpersonu dibinātā izglītības iestāde nav aktivizējusi oficiālās elektroniskās adreses kontu.

34. Grozījumi šo noteikumu 16.12.apakšpunktā, kas paredz, ka reģistrā par biedrību un nodibinājumu norāda oficiālo elektronisko adresi un par amatu meistaru darbnīcu, studiju un Nacionālo bruņoto spēku vienību, kuras uzdevumos ietilpst pieaugušo izglītības programmu īstenošana, norāda elektroniskā pasta adresi vai oficiālo elektronisko adresi, ja tām ir aktivizēts oficiālās elektroniskās adreses konts, stājas spēkā 2018.gada 1.jūnijā. Par biedrību un nodibinājumu reģistrā līdz 2020.gada 1.janvārim norāda elektroniskā pasta adresi, ja biedrība un nodibinājums nav aktivizējis oficiālās elektroniskās adreses kontu.”.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

06.10.2017.

327

L.Upīte, 67047816

Linda.Upite@izm.gov.lv